
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 

şi problemele minorităţilor naţionale 



Domnului deputat




Emil Popescu,



Preşedintele Comisiei juridice, de disciplină şi imunităţi

AVIZ

asupra propunerii legislative pentru modificarea şi completarea unor prevederi ale Legii nr. 70/1991 privind alegerile locale



Biroul permanent al Camerei Deputaţilor a transmis, cu adresa nr. 464 din 9 decembrie 1999, Comisiei pentru drepturile omului, culte şi problemele minorităţilor naţionale, în vederea avizării propunerii legislative pentru modificarea şi completarea unor prevederi ale Legii nr. 70/1991 privind alegerile locale.



În şedinţa din 15 decembrie 1999, Comisia a analizat propunerea legislativă şi a hotărât, cu unanimitate de voturi, să îi acorde aviz favorabil cu următoarele amendamente:



Amendamente  admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	    Art. I 

    30. Alineatele (2) şi (10) ale art. 64 vor avea următorul cuprins: 

    “(2) Accesul alegătorilor în sala de votare are loc în  serii corespunzătoare numărului de cabine. Fiecare alegător va prezenta actul de identitate biroului electoral al secţiei de votare care, după verificarea înscrierii în lista electorală sau, după caz, după înscrierea în lista electorală suplimentară sau în lista electorală separată, potrivit prevederilor art. 17 şi 19, îi va încredinţa buletinele de vot şi ştampila de votare”.
	    Domnul deputat Şerban Rădulescu-Zoner a propus introducerea, după vocabula “prezenta” de la teza a doua a alin. (2) al art. 64 a sintagmei “cartea de alegător însoţită de”.

    Amendamentul a fost admis de membrii comisiei cu unanimitate de voturi.

    Ca atare, alin. (2) al 

art. 64 va avea următorul cuprins: 

    “Accesul alegătorilor are loc în serii corespunzătoare numărului de cabine. Fiecare alegător va prezenta cartea  de alegător însoţită de actul de identitate biroului electoral al secţiei de votare care, după verificarea înscrierii în lista electorală sau, după caz, după înscrierea în lista electorală suplimentară sau în lista electorală separată, potrivit prevederilor art. 17 şi 19, îi va încredinţa buletinele de vot şi ştampila de votare”.
	    Autorul a avut în vedere corelarea cu modificările propuse printr-o iniţiativă legislativă anterioară pe care la vremea respectivă a susţinut-o, considerând că exercitarea votului pe baza cărţii de alegător va reduce posibilitatea ca o persoană să încerce să voteze de mai multe ori.

	2.
	
	    Domnul deputat Wittstock 

Eberhard-Wolfgang a propus introducerea, la  art. I, după punctul 51, a unui text nou, care va fi numerotat 511, şi care va avea următorul cuprins:

    511. La art. 103, după alin. (1), se va introduce un nou alineat (2), care va avea următorul cuprins:
	    S-a considerat că prevederea este necesară pentru a înlesni persoanelor aparţinând minorităţilor naţionale participarea la treburile publice, în special acelea care le privesc  direct (a se vedea art. 15 din “Convenţia cadru pentru protecţia Minorităţilor Naţionale a Consiliului Europei”).

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	
	
	(2) Organizaţiile legal constituite aparţinând minorităţilor naţionale sunt exceptate de la prevederile art. 77 

alin. (2), referitoare la pragul electoral necesar obţinerii mandatelor în consiliile judeţene şi Consiliul General al municipiului Bucureşti.”

    Amendamentul a fost admis de membrii comisiei cu unanimitate de voturi.

    Domnul deputat Petre Ţurlea a propus introducerea unui alineat (3) la punctul 511, care va avea următorul cuprins:

    “(3) De aceeaşi facilitate se bucură şi organizaţiile locale ale partidelor care reprezintă populaţia românească în zonele unde minorităţile naţionale sunt majoritare”.

    Amendamentul a fost admis cu unanimitate de voturi.
	     Autorul a avut în vedere că introducerea numai a alin. (2) la 

art. 103 ar duce la o discriminare pozitivă faţă de minorităţile naţionale.


VICEPREŞEDINTE,

Prof. Dr. Otto Weber

